**Matt Murray** (født 2. mai 1981 i Solihull, England), er en målvakt i fotball som spiller for den engelske Football League Championship klubben Wolverhampton Wanderers.

Biografi
--------

Murray har vært i klubben helt fra ungdomstiden. Han kom opp i A-stallen i 1998 men var stort sett kneskadet de første 4 årene. Han ville aldri gi opp selv om han var så lenge skadet og han klarte å komme seg tilbake. Han fikk sin første kamp på høyeste nivå i Wolves i august 2002 mot Crystal Palace da klubbens førstekeeper, Michael Oakes fikk en skulderskade som satte han på sidelinjen. Murray imponerte så mye at han klarte å beholde plassen på førstelaget ut sesongen som ble avsluttet med en imponerende kamp i 3 – 0 seieren i play-off finalen mot Sheffield United på Millenium Stadium i mai 2003 der han blant annet reddet en straffe fra Michael Brown og var sterkt delaktig i at Wolves sikret opprykk til Premier League.

Sesongen hadde vært så bra at han ble kalt opp til Englands U21 tropp og fikk spille fra første uttaket, og debuterte borte mot Slovakia og kom inn som innbytter i kampen etter mot Makedonia.

Murray fikk spille 48 kamper for Wolves første sesongen men feiringen ble kortvarig da han kort tid etter sesongslutt ble operert for brokk. Han var frisk da sesongoppkjøringen startet for Wolves første sesong i den øverste divisjonen på 18 år, men han ble skadet på nytt før sesongen startet. Han kom tilbake på innbytterbenken i oktober 2004 og han var tilbake i startoppstillingen i januar 2005. Uheldigvis gikk det bare to kamper før han ble satt til side på nytt på grunn av skade og han spilte ikke mer denne sesongen. Han kom tilbake til reservelaget i januar 2006 før han 21. mars dro på et kort utlån til Tranmere men ble kalt tilbake 28. april på grunn av skadeproblemer med de to andre målvaktene, Michael Oakes og Stefan Postma. Murray spilte sin første kamp for Wolves på nesten seksten måneder, sesongens siste kampen mot Norwich.

Sesongen 2006 / 07 har Murray startet mellom stengene for Wolves og klarte å holde målet tomt i fem av de første sju kampene for klubben. Hans gode form gjorde også at han den 8. desember signerte en ny tre og et halvt års kontrakt med klubben som binder han på Molineux Stadium frem til slutten av sesongen 2009 / 10.

Karriere som spiller
--------------------

Tabellen er oppdatert pr 28. mai 2007

|
|  |
| Klubb | Periode | Ligakamper | Mål | FA cup kamper | Mål | Ligacup kamper | Mål | Andre kamper | Mål |
| Englands flagg Wolverhampton | 01.08 1997 - | 87 | - | 8 | - | 2 | - | 3 | - |
| Englands flagg Tranmere - Lån | 21.03 2006 - 23.04 2006 | 2 | - | - | - | - | - | - | - |
|
| Englands flagg Kingstonian | 20.10 2000 - 20.11 2000 | 1 | - | - | - | - | - | - | - |
|

Referanser
----------

1. ↑   FBref, FBref spiller-ID d7122332[Hentet fra Wikidata]
2. ↑   transfermarkt.com, Transfermarkt spiller-ID 4234, besøkt 9. oktober 2017[Hentet fra Wikidata]

Eksterne lenker
---------------

* (en) Matt Murray – Transfermarkt Rediger på Wikidata

* (en) Matt Murray – WorldFootball.net Rediger på Wikidata

* (en) Matt Murray – Soccerbase.com Rediger på Wikidata

* (en) Matt Murray – FBref Rediger på Wikidata
* (en) Murray på Wolves hjemmeside